CELEX: 62010CA0282
Language: et
Date: 2012-01-24 00:00:00
Title: Kohtuasi C-282/10: Euroopa Kohtu (suurkoda) 24. jaanuari 2012 . aasta otsus (Cour de cassation’i (Prantsusmaa) eelotsusetaotlus) — Maribel Dominguez versus Centre informatique du Centre Ouest Atlantique, Préfet de la région Centre (Sotsiaalpoliitika — Direktiiv 2003/88/EÜ — Artikkel 7 — Õigus tasulisele põhipuhkusele — Õiguse tekkimiseks siseriiklikus õiguses kehtestatud tingimus — Töötaja töölt puudumine — Puhkuseõiguse kestus sõltuvalt töölt puudumise põhjustest — Direktiiviga 2003/88 vastuolus olevad siseriiklikud õigusnormid — Siseriikliku kohtu roll)

10.3.2012   
            
            
               ET
            
            
               Euroopa Liidu Teataja
            
            
               C 73/2
            
         Euroopa Kohtu (suurkoda) 24. jaanuari 2012. aasta otsus (Cour de cassation’i (Prantsusmaa) eelotsusetaotlus) — Maribel Dominguez versus Centre informatique du Centre Ouest Atlantique, Préfet de la région Centre
   (Kohtuasi C-282/10) (1)
   
   (Sotsiaalpoliitika - Direktiiv 2003/88/EÜ - Artikkel 7 - Õigus tasulisele põhipuhkusele - Õiguse tekkimiseks siseriiklikus õiguses kehtestatud tingimus - Töötaja töölt puudumine - Puhkuseõiguse kestus sõltuvalt töölt puudumise põhjustest - Direktiiviga 2003/88 vastuolus olevad siseriiklikud õigusnormid - Siseriikliku kohtu roll)
   2012/C 73/03
   Kohtumenetluse keel: prantsuse
   
      Eelotsusetaotluse esitanud kohus
   
   Cour de cassation
   
      Põhikohtuasja pooled
   
   
      Kaebuse esitaja: Maribel Dominguez
   
      Vastustajad: Centre informatique du Centre Ouest Atlantique, Préfet de la région Centre
   
      Ese
   
   Eelotsusetaotlus — Cour de cassation (Prantsusmaa) — Euroopa parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta (ELT L 229, lk 9; ELT eriväljaanne 05/04, lk 381) artikli 7 tõlgendamine — Töötajate iga-aastane tasuline puhkus — Puhkuseõiguse tekkimine sõltumata töötaja puudumise põhjusest ja kestusest — Siseriiklik õigusnorm, mis seab sellise puhkuse andmise sõltuvusse tingimusest, et arvestusperioodil oleks tegelikult töötatud vähemalt kümme päeva — Liikmesriigi kohtu kohustus jätta kohaldamata liidu õigusega vastuolus olevad siseriiklikud sätted.
   
      Resolutsioon
   
   
               1.
            
            
               Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta artikli 7 lõiget 1 tuleb tõlgendada nii, et sellega on vastuolus siseriiklikud õigusnormid või tavad, mis näevad ette, et õigus tasulisele põhipuhkusele sõltub tingimusest, et arvestusperioodil oleks tegelikult töötatud vähemalt kümme päeva või üks kuu.
            
         
               2.
            
            
               Võttes arvesse siseriiklikku õigust tervikuna, eelkõige tööseadustiku artiklit L. 223-4, ja kasutades siseriiklikus õiguses tunnustatud tõlgendusmeetodeid, et tagada direktiivi 2003/88 täieulatuslik rakendamine ja saavutada direktiivi eesmärgiga kooskõlas olev tulemus, on eelotsusetaotluse esitanud kohtu ülesanne kontrollida, kas ta võib siseriiklikku õigust tõlgendada nii, et töötaja töölt puudumist tööteel juhtunud õnnetuse tõttu saab käsitada ühe tööseadustiku osutatud artiklis sätestatud olukorrana.
               Juhul kui niisugune tõlgendamine ei ole võimalik, siis on siseriikliku kohtu ülesanne kontrollida, kas põhukohtuasja vastustajate õiguslikku olemust arvestades saab direktiivi 2003/88 artikli 7 lõike 1 vahetule õigusmõjule nende vastu tugineda.
               Kui siseriiklik kohus ei saavuta direktiivi 2003/88 artiklis 7 ette nähtud tulemust, võib isik, kelle huve on kahjustatud sellega, et siseriiklik õigus ei ole liidu õigusega kooskõlas, siiski tugineda 19. novembri 1991. aasta otsusele liidetud kohtuasjades C-6/90 ja C-9/90: Francovich jt, et saada võimaluse korral talle tekitatud kahju eest hüvitist.
            
         
               3.
            
            
               Direktiivi 2003/88 artikli 7 lõiget 1 tuleb tõlgendada nii, et sellega ei ole vastuolus siseriiklik õigusnorm, mis sõltuvalt haiguspuhkusel viibiva töötaja puudumise põhjusest näeb ette tasulise põhipuhkuse kestusega vähemalt minimaalsed neli nädalat, mis on kõnealuse direktiiviga tagatud.
            
         
      (1)  ELT C 234, 28.8.2010.